Traditionelt er Nytårsaften den travleste aften og nat for personalet på skadestuen. Og natten mellem 2007 og 2008 var ingen undtagelse. Men blandt de mange patienter på Skadestuen i Aalborg var der kun fire alvorlige fyrværkeriulykker. Og det er samme niveau som de seneste år. De alvorligst tilskadekomne var en mand der fik revet den ene lillefinger af, da et kanonslag eksploderede, mens en bare seks-årig dreng fra Aalborg fik en indre blødning i øjet, da en raket eksploderede foran ham. Drengen slipper sandsynligvis med forskrækkelsen og får ingen varige mén.

Opsummering:
Nordjyderne er blevet bedre til at fejre nytåret.